Henkinen laiskuus

Henkinen laiskuus päätöksentekoprosessi, jossa päätökset syntyvät nopeasti, perustelematta ja tuntuvat oikeilta – mutta ovatkin vääriä. Muita nimityksiä ilmiölle ovat henkinen velttous, älyllinen velttous ja älyllinen epärehellisyys.

Daniel Kahnemannin mukaan ihmismieli jakautuu kahteen järjestelmään: Systeemi 1 ja Systeemi 2. Systeemit käyttävät eri lailla aivojen eri alueita.

Systeemi 1 on intuition ja tunneperäisten mutta nopeiden päätösten alue, joka auttaa meitä vaikkapa pelaamaan tennistä tai valitsemaan aviopuolisoa. Systeemi 1 on assosiatiivinen, minkä muun muassa markkinoijat hyvin tietävät.

Kun asia on liian vaikea Systeemi 1:lle, siirtyy se Systeemi 2:n ratkaistavaksi. Systeemi 2 on harkinnan alue, joka pohtii ratkaisuja uusiin ongelmiin. Systeemi 2 kehittää sääntöjä, ja toistuvat ratkaisut vaikkapa pallopelissä johtavat siihen, että asiat siirtyvät vähitellen Systeemi 2:sta Systeemi 1:een.